স্কুল সার্ভিস কমিশনের শিক্ষক নিয়োগ পরীক্ষা সেপ্টেম্বরেই

কলকাতা: রাজ্য স্কুল সার্ভিস কমিশন (WBSSC) জানিয়েছে, ২০২৫ সালের দ্বিতীয় দফার স্টেট লেভেল সিলেকশন টেস্ট (SLST) অনুষ্ঠিত হবে সেপ্টেম্বর মাসে। দীর্ঘ প্রতীক্ষার পর পরীক্ষার সম্ভাব্য তারিখ ঘোষণা করা হয়েছে।

কমিশনের বিজ্ঞপ্তি অনুযায়ী, ৭ এবং ১৪ সেপ্টেম্বরদুটি ধাপে এই পরীক্ষা হবে। নবম–দশম শ্রেণির সহকারী শিক্ষকের জন্য পরীক্ষা নেওয়া হবে ৭ সেপ্টেম্বর এবং একাদশ–দ্বাদশ শ্রেণির জন্য ১৪ সেপ্টেম্বর। প্রতিটি পরীক্ষা হবে দুপুর ১২টা থেকে ১টা ৩০ মিনিট পর্যন্ত। দৃষ্টিহীন প্রার্থীদের জন্য অতিরিক্ত ২০ মিনিট সময় বরাদ্দ থাকবে।

আরও পড়ুন: রাজ্যজুড়ে চলবে বজ্রবিদ্যুৎসহ বৃষ্টি, সতর্কবার্তা দিল হাওয়া অফিস

উল্লেখযোগ্যভাবে, কমিশন মোট ৩৫,৭২৬টি শূন্যপদে সহকারী শিক্ষক নিয়োগ করবে। অনলাইনে আবেদন শুরু হয়েছিল ১৬ জুন। প্রথমে শেষ তারিখ ধরা হয়েছিল ১৪ জুলাই, পরে বাড়িয়ে ২১ জুলাই পর্যন্ত করা হয়। আবেদনকারীদের সুবিধার্থে জানানো হয়েছে, ১১ দিনের জন্য আবারও আবেদন জানালা খোলা হয়েছে। পরীক্ষার বিস্তারিত সময়সূচি এবং কেন্দ্র সম্পর্কিত তথ্য খুব শীঘ্রই কমিশনের ওয়েবসাইটে প্রকাশিত হবে।